גדעון שמר

גדעון שמר (שרמן) (24 במאי 1928 – 21 בפברואר 2008) היה שחקן, במאי, מפיק, מדבב וקריין ישראלי. חתן פרס מסקין ופרס שייבר לתיאטרון. שמר נולד, גדל והתחנך בתל אביב, למד בגימנסיה הרצליה ולאחר לימודי התיכון היה חבר ההגנה. בזמן מלחמת העצמאות היה לוחם בחי"ש תל אביב והשתתף בשיירת בן שמן משם ניצל, אירוע שהשפיע עליו נפשית במשך זמן רב. לאחר המלחמה למד משחק ובימוי באנגליה. שמר היה הבמאי הראשון של להקת פיקוד מרכז, שם ביים את הקומדיה המוזיקלית "חמש חמש". מאוחר יותר ביים את אותה הצגה גם בתיאטרון "האהל". בשנת 1953 פגש את הפסנתרנית נעמי ספיר (לימים - היוצרת, הזמרת והמלחינה נעמי שמר) בעת שעבדו במשותף על עצרת של חטיבת בני איחוד הקבוצות והקיבוצים בנצר סרני. ב-1954 הם נישאו, וב-1956 נולדה בתם, הללי. ב-1962 נפרדו השניים, וב-1968 התגרשו רשמית. שיחק בזווית, בקאמרי, בבאר שבע, בחיפה, בסמטה ובפרינג' בתפקידים רבים: קוונטין ב"לאחר הנפילה"; האיש ב"איש פשוט ורעשן"; פול ב"הכתבנים"; פרופ' היגינס ב"גבירתי הנאווה"; אוטו פרנק ב"יומנה של אנה פרנק"; לוובורג ב"הדה גאבלר"; הרופא הצרפתי ב"נשי וינדזור העליזות"; התובע ב"פרשת אופנהיימר"; מבקר האמנות ב"תוציא את השטקר"; איש משרד החוץ ב"הכושי עשה את שלו"; דוקטור דורן ב"השחף"; ברנארד שאו ב"שקרן יקר"; ויקטור פראנץ ב"המחיר"; הגבר ב"נדנדה בשניים"; המלך איגנציוס ב"הנסיכה איבון", שפירא ב"קשה להיות יהודי"; טורוואלד ב"בית הבובות"; דוכס העיר ב"מידה כנגד מידה"; המספר ב"זינגר"; האב ב"מעקב באפלה"; בנימין ב"פגישה בסופר"; פליקס "בדו-קרב בסלון"; אדגר ב"מחול המוות"; קליפורד ווב ב"טיפול"; הרב פוקס ב"שלייפר"; הדוד ב"פולארד"; ג'ונסון ב"הלפרין וג'ונסון"; שאול ב"המורדים"; ווילקה ב"דמוקרטיה". בתיאטרון תמונע שיחק בהצגות: "הסתברות"; "כשהחביתה נוגעת בסלט". יזם, הפיק ושיחק בהצגות היחיד "אהבה וג'אז", "טוביה החלבן", "שלוש אלמנות", השיבה לשום מקום" ו"אני (לא) יהודי". ביים את ההצגה "קטרינה" על פי הנובלה של אהרון אפלפלד בפסטיבל עכו ב-1997. שיחק בסרטים: "אשת הגיבור", "איריס", "האם תל אביב בוערת?", "פיצוץ בחצות", "סוף שבוע מטורף", "דרך הנשר", "התרנגול", "בלומפילד", "ללכת על המים". הוא דיבב את אנדריי דופאס בסרט "ניקי כלב הפרא", כאשר זהו הסרט הראשון שדובב במלואו לעברית. שיחק בסדרות: "רמת אביב גימל", "זהב של שוטים", "סיטון", "סיבת המוות – רצח", "קו 300". האלופה עונה 3 בנוסף, השתתף שמר בתסכיתי רדיו; הופיע פעמים רבות כקריין עם התזמורת הפילהרמונית הישראלית ותזמורות אחרות, וביניהן במעשה בחייל מאת איגור סטרווינסקי. הקריינות האחרונה שלו הייתה בדיבוב הסרט "כוורת בסרט". כתב תסריטים שהופקו לטלוויזיה ושודרו: "אהבה וג'אז" - מופע ייחודי (בעריכת אריה סתיו) של שירי אהבה, בליווי ג'אזי (מל קלר) - שרץ מאות פעמים, לאורך שנים. וכן - "אהבתי הראשונה", "שלוש אלמנות". בשנת 1950 נישא לסופרת אסתר קל. הם התגרשו ב-1952. בשנת 1954 נשא שמר את הפזמונאית נעמי שמר, ובשנת 1956 נולדה בתם הללי (ללי) שמר. ב-1962 נפרדו השניים, והם התגרשו רשמית ב-1968. לאחר מספר שנים נשא את לבנת שמר, ונולד להם בן. שמר נפטר ב-21 בפברואר 2008 בגיל 79. הוא נטמן בבית העלמין ירקון. עיריית תל אביב קבעה לוחית זיכרון על ביתו ברחוב אדולף כרמייה 8. מדיה וקבצים בנושא גדעון שמר בוויקישיתוף גדעון שמר, במיזם "אישים" לתיעוד היצירה הישראלית גדעון שמר, במסד הנתונים הקולנועיים IMDb (באנגלית) גדעון שמר, באתר "אידיבי", מאגר הידע העברי לקולנוע ישראלי ועולמי גדעון שמר, באתר AllMovie (באנגלית) גדעון שמר, במסד הנתונים הקולנועיים KinoPoisk (ברוסית) גדעון שמר, באתר MusicBrainz (באנגלית) גדעון שמר, דף שער בספרייה הלאומית שחקן התיאטרון גדעון שמר הלך לעולמו, באתר nrg‏, 22 בפברואר 2008 מרב יודילוביץ', השחקן גדעון שמר הלך לעולמו, באתר ynet, 22 בפברואר 2008 ציפי שוחט, גדעון שמר, 1928-2008, באתר הארץ, 23 בפברואר 2008 רפאל בשן, מונולוג של גדעון שמר, לא רציתי לשחק - רציתי לביים, מעריב, 12 במרץ 1965 אורי קיסרי, גדעון שמר - שחקן ואופי, מעריב, 24 בינואר 1969 המשך